كان يا ما كان، ست عجوزة عندها قلتين مية كبار. كل قلة معلقة على طرف عصاية بتشيلها على رقبتها.
واحدة من القلل كان فيها شرخ والتانية كانت سليمة. من النهر للبيت، القلة المشروخة كانت بتوصل نصها فاضي. والقلة التانية كانت دايماً مليانة. القلة السليمة كانت فخورة بموهبتها. لكن القلة المشروخة المسكينة كانت زعلانة من عيبها.
يوم من الأيام عند النهر، القلة المشروخة قالت للست: "أنا زعلانة من نفسي، عشان الشرخ اللي فيا بيخلي المية تنزل طول الطريق لحد البيت."
الست العجوزة ابتسمت وقالت: "ليه في ورد على جنب الطريق بتاعك، ومفيش على جنب القلة التانية؟ ده عشان أنا عارفة من زمان إن فيكي شرخ. فزرعت ورد على جنب طريقك، وكل يوم واحنا راجعين، انتي بتسقيهم. بقالي سنتين باقدر اقطف الورد الجميل ده عشان أزين بيه بيتي. مكنش هيبقى في الجمال ده من غيرك. كل واحد فينا عنده شروخه. لكن الشروخ دي هي اللي بتخلي حياتنا مثيرة وجميلة."
فلكل أصحابنا اللي زي القلة المشروخة، يومكم سعيد وافتكروا تشموا الورد اللي على جنب طريقكم!
إيه اللي نقدر نتعلمه من القصة دي؟
كل واحد عنده موهبة. الصديق الحقيقي صعب تلاقيه. النجاح مش بييجي بسهولة. الأخطاء بتحسن تعلمنا.